ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
లంచం కేసులో వ్యవసాయ మంత్రిత్వ శాఖ ప్లాంట్ ప్రొటెక్షన్ అధికారిని, మరో ముగ్గురు ప్రైవేట్ వ్యక్తులను అరెస్టు చేసిన సిబిఐ, శోధనల సమయంలో రూ.1.86 కోట్ల  స్వాధీనం.
సెంట్రల్ బ్యూరో ఆఫ్ ఇన్వెస్టిగేషన్ ఒక ప్లాంట్ ప్రొటెక్షన్ ఆఫీసర్, డైరెక్టరేట్ ఆఫ్ ప్లాంట్ ప్రొటెక్షన్, క్వారంటైన్ & స్టోరేజ్ డిపార్ట్మెంట్, వ్యవసాయ మంత్రిత్వ శాఖ , విశాఖపట్నం తో పాటు విశాఖపట్నంలో ఉన్న ఒక ప్రైవేట్ కంపెనీ రీజినల్ మేనేజర్తో సహా ముగ్గురు ప్రైవేట్ వ్యక్తులను లంచం తీసుకుంటుండగా కేంద్ర నేర పరిశోధన సంస్థ సిబిఐ అరెస్టు చేసింది.
విశాఖపట్నం లోని ప్లాంట్ ప్రొటెక్షన్ ఆఫీసర్, డైరెక్టరేట్ ఆఫ్ ప్లాంట్ ప్రొటెక్షన్, క్వారంటైన్ & స్టోరేజ్ డిపార్ట్మెంట్, వ్యవసాయ మంత్రిత్వ శాఖ , తో పాటు విశాఖపట్నంకు చెందిన ఒక ప్రైవేట్ కంపెనీ రీజినల్ మేనేజర్పై కేసు నమోదు చేశారు. ప్లాంట్ ప్రొటెక్షన్ ఆఫీసర్, విశాఖపట్నం, డైరెక్టరేట్ ఆఫ్ ప్లాంట్ ప్రొటెక్షన్, క్వారంటైన్ & స్టోరేజ్ డిపార్ట్మెంట్, వ్యవసాయ మంత్రిత్వ శాఖ  ఫైటోసానిటరీ సర్టిఫికేట్ల జారీ కోసం CHAలు, ఫ్యూమిగేటర్లు, షిప్పింగ్ ఏజెంట్ల నుండి వస్తువులను ఎగుమతి చేయడం, దిగుమతి చేసుకున్న సరుకుల కోసం సరుకుల విడుదల ఆర్డర్ల విషయంలో భారీ మొత్తంలో లంచాలు డిమాండ్ చేసి వసూలు చేస్తున్నట్లు ఆరోపణలు వచ్చాయి.
పెండింగ్లో ఉన్న దరఖాస్తును క్లియర్ చేసినందుకు, వ్యవసాయ వస్తువుల దిగుమతి/ఎగుమతి సరుకులను విడుదల చేయడానికి కస్టమ్స్ కు అనుకూలమైన ధృవీకరణ పత్రాన్ని జారీ చేసినందుకు విశాఖపట్నంలోని ఒక ప్రైవేట్ కంపెనీ ప్రాంతీయ మేనేజర్ నుండి ప్రభుత్వోద్యోగి అక్రమ ఆదాయాన్ని కోరినట్లు ఆరోపణలు వచ్చాయి.
విశాఖపట్నంలోని ప్లాంట్ ప్రొటెక్షన్ ఆఫీసర్, ప్రైవేట్ కంపెనీ రీజనల్ మేనేజర్ను సీబీఐ అదుపులోకి తీసుకుని, లంచంగా తీసుకున్న రూ. 6000/-.ను స్వాధీనం చేసుకున్నారు
విశాఖపట్నం, కాకినాడ, రూర్కీ లో నిందితులు, వారి సహచరుల, ఇతరుల ఇళ్లలో సోదాలు జరిగాయి. రూ.1,29,63,450/-  కు పైబడిన నగదు ప్రభుత్వాధికారి నివాస ప్రాంగణంలో రూ. 56,86,000/-  సదరు అధికారికి చెందినట్లుగా ఆరోపిస్తూ ఇతర ప్రాంగణాల నుండి మరికొంత నగదు స్వాధీనం చేసుకున్నారు. కొన్ని నేరారోపణ పత్రాలు కూడా స్వాధీనం చేసుకున్నారు.
అరెస్టయిన నిందితులందరినీ ఈరోజు విశాఖపట్నంలోని సీబీఐ కేసుల ప్రిన్సిపల్ స్పెషల్ జడ్జి కోర్టు ముందు హాజరుపరచనున్నారు.
రాష్ట్రపతి సచివాలయం
2023 జూలై 10, 11 తేదీల్లో సందర్శకుల సదస్సు 2023 నిర్వహిస్తున్న రాష్ర్టపతి భవన్
సందర్శకుల అవార్డులు 2021ని ప్రదానం చేయనున్న రాష్ర్టపతి
రాష్ర్టపతి 2023 జూలై 10, 11 తేదీల్లో సందర్శకుల సదస్సు నిర్వహిస్తోంది. భారత రాష్ర్టపతి 162 కేంద్ర ఉన్నత విద్యా సంస్థలను సందర్శించారు.
2023 జూలై 10వ తేదీన రాష్ర్టపతి శ్రీమతి ద్రౌపది ముర్ము సమావేశంలో ప్రారంభోపన్యాసం చేస్తారు. కేంద్ర విద్య, నైపుణ్యాభివృద్ధి, ఎంటర్ ప్రెన్యూర్ షిప్ శాఖ మంత్రి శ్రీ ధర్మేంద్ర ప్రధాన్ కూడా సమావేశంలో ప్రసంగిస్తారు.
2023 జూలై 11వ తేదీన సుస్థిర అభివృద్ధికి విద్య : మెరుగైన ప్రపంచ నిర్మాణం అనే అంశంపై సదస్సులో చర్చిస్తారు. ఎన్ఇపి-2020 సాధనలో భాగస్వామ్యం; ప్రయత్నాల అంతర్జాతీయకరణ, జి-20; పరిశోధన భాగస్వామ్యాలు, గుర్తింపు; భిన్నత్వం, సమ్మిళితత్వం, వెల్ నెస్; అమృత కాల కార్యాచరణ అనే ఉప అంశాలపై బృంద సమావేశాలు నిర్వహిస్తారు. వివిధ చర్చల్లో సాధించిన ఫలితాలను ముగింపు సమావేశంలో రాష్ర్టపతికి నివేదిస్తారు. ముగింపు సమావేశాన్ని ఉద్దేశించి రాష్ర్టపతి శ్రీమతి ద్రౌపది ముర్ము ప్రసంగిస్తారు.
2023 జూలై 10వ తేదీన సందర్శకుల సమావేశం ప్రారంభం కావడానికి ముందు రాష్ర్టపతి శ్రీమతి ద్రౌపది ముర్ము సందర్శకుల అవార్డులు 2021ని బహూకరిస్తారు. ‘ఇన్నోవేషన్’, ‘పరిశోధన’, ’సాంకేతికాభివృద్ధి’ అనే అంశాలపై ఈ అవార్డులుంటాయి.
‘ఇన్నోవేషన్’ అవార్డును స్కూల్ ఆఫ్ ఫిజికల్ అండ్ కెమికల్ సైన్సెస్, దక్షిణ బిహార్ కేంద్రీయ విశ్వవిద్యాలయం ప్రొఫెసర్ వేంకటేశ్ సింగ్ కు అందచేస్తారు. సిలికాన్ ఫైబర్ షీట్ ఉపయోగించి రెసిస్టివ్ ప్లేట్ చాంబర్ డిటెక్టర్ రూపొందించినందుకు ఆయనకు ఈ అవార్డు లభించింది.
‘రీసెర్చ్ అండ్ ఫిజికల్ సైన్సెస్’ అవార్డును యూనివర్శిటీ ఆఫ్ హైదరాబాద్ స్కూల్ ఆఫ్ ఫిజిక్స్ కు చెందిన ప్రొఫెసర్ సూరజిత్ ధారకు అందచేస్తారు. సాఫ్ట్ మాటర్ అండ్ లిక్విడ్ క్రిస్టల్ అనే అంశంపై చేసిన కృషికి ఆయనకు ఈ అవార్డు లభించింది.
సాగర్ కు చెందిన డాక్టర్ హరిసింగ్ గౌర్ విశ్వవిద్యాలయకు చెందిన ప్రొఫెసర్ మహమ్మద్ లతీఫ్ ఖాన్ కు తూర్పు హిమాలయాలు, సెంట్రల్ ఇండియాలో జీవవైవిధ్యంపై అవగాహన, ఆర్ఇటి  మొక్కల పునరుజ్జీవం అనే అంశంపై ‘బయోలాజికల్ సైన్సుల్లో పరిశోధన’కు అవార్డును అందచేస్తారు.
‘పరిశోధన అభివృద్ధి’ విభాగంలో అవార్డును యూనివర్శిటీ ఆఫ్ హైదరాబాద్ స్కూల్ ఆఫ్ ఫిజిక్స్ కు చెందిన ప్రొఫెసర్ కెసి జేమ్స్ రాజుకు అందచేస్తారు. ఫెర్రో ఎలక్ర్టిక్ థిన్ ఫిలింస్ కు ఫ్రీక్వెన్సీ ట్యూనబుల్ మైక్రోవేవ్ డివైసెస్ లో పరిశోధనకు ఈ అవార్డు లభించింది.
2020 సంవత్సరానికి 6వ విజిటర్స్ అవార్డును పరిశోధనలో  యూనివర్శిటీ ఆఫ్ హైదరాబాద్ లోని స్కూల్ ఆఫ్ కెమిస్ర్టీకి చెందిన ప్రొఫెసర్ అనునయ్ సమంతకు అందచేస్తారు. మాలిక్యులర్ సిస్టమ్, మెటీరియల్స్ లో ఫొటో ఎక్సైటేషన్ పై ఏర్పడిన స్వల్పకాలం జీవించే కెమికల్ స్పెసీస్ డైనమిక్స్, స్పెక్ర్టోస్కోపీపై పరిశోధనకు ఆయనకు ఈ అవార్డు లభించింది.
ప్రధాన మంత్రి కార్యాలయం
రాష్ట్రాల అభివృద్ధితోనే దేశాభివృద్ధి ముడిపడి ఉంది: ప్రధానమంత్రి
జార్ఖండ్ రాష్ట్రంలోని రాంచీలో రూ.9400 కోట్లతో 21 జాతీయ రహదారుల ప్రాజెక్టులకు ఆమోదం తెలిపినందుకు ప్రధానమంత్రి శ్రీ నరేంద్ర మోదీసహా కేంద్ర రవాణా-రహదారుల శాఖ మంత్రి శ్రీ నితిన్ గడ్కరీకి పార్లమెంటు సభ్యుడు శ్రీ సంజయ్ సేథ్ ఒక ట్వీట్ ద్వారా హృదయపూర్వక కృతజ్ఞతలు తెలిపారు.
ఈ మేరకు పార్లమెంట్ సభ్యుడు శ్రీ సంజయ్ సేథ్ ట్వీట్పై ప్రధానమంత్రి స్పందిస్తూ:
“రాష్ట్రాల ప్రగతితోనే దేశాభివృద్ధి ముడిపడి ఉంది. ఈ జాతీయ ప్రాజెక్టులు జార్ఖండ్సహా మొత్తం దేశ పురోగమనానికు కొత్త ఉత్తేజమిస్తాయి” అని పేర్కొన్నారు.
(
రసాయనాలు, ఎరువుల మంత్రిత్వ శాఖ
దేశవ్యాప్తంగా 651 జిల్లాల్లో జనౌషధి కేంద్రాలను తెరిచేందుకు అవకాశం
ఫార్మసిస్టుల నుంచి ఆన్లైన దరఖాస్తులకు ఆహ్వానం
నాణ్యమైన జెనరిక్ ఔషధాలను సరసమైన ధరల్లో అందరికీ అందుబాటులోకి తేవాలన్న లక్ష్యంతో ప్రధానమంత్రి భారతీయ జనౌషధి పరియోజన ని రసాయనాలు & ఫర్టిలైజర్ల మంత్రిత్వ శాఖ పరిధిలోని ఫార్మస్యూటికల్స్ విభాగం ప్రారంభించింది. ఈ పథకం కింద, మొత్తం 9000 జన ఔషధీ కేంద్రాలు ఇప్పటికే దేశవ్యాప్తంగా క్రియాత్మకంగా పని చేస్తున్నాయి. ప్రభుత్వం 2024 మార్చి నాటికి 10,000 జన ఔషధి కేంద్రాలను పెంచాలని లక్ష్యంగా పెట్టింది. పిఎంబిజెపి ఉత్పత్తి గంపలో అన్ని ప్రధాన చికిత్సా సమూహాలను కవర్ చేసే 1759 మందులు, 280 శస్త్రచికిత్స పరికరాలు ఉన్నాయి.
ఈ లక్ష్యంతో, వివిధ రాష్ట్రాలు/ కేంద్రపాలిత ప్రాంతాలలోని 651 జిల్లాల్లో కొత్త జన ఔషధి కేంద్రాలను ప్రారంభించేందుకు ఆన్లైన్ దరఖాస్తులను ఆహ్వానించడానికి పిఎంబిజెపి అమలు సంస్థ అయిన ఫార్మాస్యూటికల్స్ అండ్ మెడికల్ డివైసెస్ బ్యూరో ఆఫ్ ఇండియా  ప్రతిపాదనను ప్రభుత్వం ఆమోదించింది.
ఈ పథకం స్థిరమైన, సాధారణ ఆదాయాలతో స్వయం ఉపాధికి అద్భుతమైన అవకాశాన్ని అందిస్తుంది. పిఎంబిజెపి కింద, జన ఔషధి కేంద్రాలకు రూ. 5.00 లక్షల ప్రోత్సాహకాన్ని ఆర్థిక సహాయం కింద అందిస్తుంది. ఈశాన్య రాష్ట్రాలు, హిమాలయ ప్రాంతాలలో, ద్వీప ప్రాంతాలలో, నీతీ ఆయోగ చేత అభిలషణీయ జిల్లాలుగా గుర్తింపు పొందిన వెనుకబడిన ప్రాంతాలు లేదా మహిళా వ్యాపారవేత్తలు, మాజీ సైనికోద్యోగులు, దివ్యాంగులు, ఎస్సిలు & ఎస్టీలు తెరిస్తే ఒక్కసారి అదనపు ప్రోత్సాహకం కింద రూ. 2.00 లక్షలను అందచేయనున్నారు.
(
హోం మంత్రిత్వ శాఖ
వైబ్రెంట్ విలేజ్ ప్రోగ్రామ్
వైబ్రంట్ విలేజెస్ ప్రోగ్రామ్  కేంద్ర ప్రాయోజిత పథకంగా 15 ఫిబ్రవరి, 2003న ఆమోదించబడింది. అరుణాచల్ ప్రదేశ్, హిమాచల్ ప్రదేశ్, సిక్కిం, ఉత్తరాఖండ్ మరియు లడఖ్ మొదలైన కేంద్రపాలిత ప్రాంతాల్లోని 19 జిల్లాల్లో ఉత్తర సరిహద్దుకు ఆనుకుని ఉన్న 46 బ్లాక్లలో గుర్తించబడిన గ్రామాల సమగ్ర అభివృద్ధిని ఊహించింది.
ఈ కార్యక్రమంలో కేంద్ర రంగ పథకాలు  అలాగే కేంద్ర ప్రాయోజిత పథకాలు  రెండు భాగాలు ఉన్నాయి. ఇందులో టూరిజం & సాంస్కృతిక వారసత్వం, నైపుణ్యాభివృద్ధి & వ్యవస్థాపకత మరియు వ్యవసాయం/హార్టికల్చర్, ఔషధ మొక్కలు/మూలికల పెంపకం మొదలైన సహకార సంఘాలతో పాటు అనుసంధానం లేని గ్రామాలకు రహదారి కనెక్టివిటీ, గృహాలు & గ్రామ మౌలిక సదుపాయాలు, పునరుత్పాదక శక్తి, టెలివిజన్ & టెలికాం కనెక్టివిటీతో సహా ఇంధనం కూడా ఉన్నాయి.
ఈ కార్యక్రమం యొక్క లక్ష్యం ఇప్పటికే ఉన్న పథకాల కవరేజీలో నిధుల అంతరాన్ని తగ్గించడం మరియు కేంద్ర రంగం, కేంద్ర ప్రాయోజిత మరియు రాష్ట్ర ప్రభుత్వ పథకాల 100% సంతృప్తతను ప్రత్యేకంగా గుర్తించిన గ్రామాలలో జోక్యాలను కేంద్రీకరించే ప్రాంతాలకు అందించడం, తద్వారా వారికి తగిన ప్రోత్సాహకాలు ఉన్నాయి.
2022-23 ఆర్థిక సంవత్సరాల నుండి 2025-26 వరకు వివిపి కోసం ఆమోదించబడిన ఆర్థిక కేటాయింపులు క్రింది విధంగా ఉన్నాయి:

|
|
2022-23
ఆర్ధిక సంవత్సరం
|
|
2023-2024
ఆర్ధిక సంవత్సరం
|
|
2024-25
ఆర్ధిక సంవత్సరం
|
|
2025-26
ఆర్ధిక సంవత్సరం
|
|
మొత్తం
|
|
50.00
|
|
1200.00
|
|
1750.00
|
|
1800.00
|
|
4800.00
లోక్సభలో ఒక ప్రశ్నకు లిఖితపూర్వక సమాధానంలో హోం వ్యవహారాల సహాయ మంత్రి శ్రీ నిసిత్ ప్రమాణిక్ రాయ్ ఈ విషయాన్ని తెలిపారు.
(Visitor Counter : 59
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 పై పోరాటానికి వినూత్న త్రీడీ ఉత్పత్తులను డిజైన్ చేసిన గౌహతిలోని నేషనల్ ఇనిస్టిట్యూట్ ఆఫ్ ఫార్మా స్యూటికల్స్ ఎడ్యుకేషన్ అండ్ రీసెర్చ్ 
ప్రపంచవ్యాప్తంగా కోవిడ్ -19 ఉధృతమౌతున్న పరిస్థితుల్లో గౌహతి లోని నేషనల్ ఇనిస్టిట్యూట్ ఆఫ్ ఫార్మాస్యూటికల్ ఎడ్యుకేషన్ అండ్ రీసెర్చ్  కోవిడ్ తో సాగుతున్న పోరాటంలో సహకారం అందించే రెండు ఉత్పత్తులతో ముందుకు వచ్చారు.
ఇందులో మొదటి ఉత్పత్తి త్రీడీ ప్రింటెండ్ హ్యాండ్స్ ఫ్రీ ఆబ్జెక్ట్. ఇది తలుపులు, కిటికీలు, అరలు, రిఫ్రిజిరేటర్ హ్యాండిల్ లేదా ఎలివేటర్ బటన్లు మరియు ల్యాప్ టాప్, డెస్క్ టాప్ కీబోర్డులను తెరవడానికి, మూయడానికి సహాయపడే పరికరం. వీటిలో బటన్లు స్విచ్ ఆన్ చేయడానికి, ఆఫ్ చేయడానికి కూడా సౌకర్యంగా ఉంటుంది. వివిధ ప్రదేశాల్లో కోవిడ్ వల్ల ఆయా వస్తువులు ప్రభావితం అయ్యాయేమో అనే భయం లేకుండా కలుషితమైన ఉపరితలం మీద దీన్ని వాడినప్పటికీ, కోవిడ్ వ్యాప్తి లేకుండా ఇది కీలక పాత్ర పోషిస్తుంది. వైరస్ ఎలా వ్యాప్తి చెందుతుందనే అంశం మీద పూర్తి విశ్లేషణ తర్వాత పరిశోధకులు ఈ వస్తువును తయారు చేశారు.
ఈ వస్తువును వాడడం సులభమే కాక, ఎక్కడికైనా సులభంగా తీసుకువెళ్ళవచ్చని, అదే విధంగా వాడిన తర్వాత తాకే అవసరం లేకుండా శుభ్రం చేసుకోవచ్చని ఎన్..పి.ఈ.ఆర్ - జి డైరక్టర్ డాక్టర్ యు.ఎస్.ఎన్. మూర్తి తెలిపారు.
ఇక రెండవ ఉత్పత్తి కరోనా వైరస్ వ్యాప్తిని నియంత్రించే త్రీడీ ప్రింటెడ్ యాంటీ మైక్రోబయల్ ఫేస్ షీర్డ్. నోరు, ముక్కు, కళ్ళు మొదలైన భాగాల ద్వారా వైరస్ వ్యాప్తి గురించి సమగ్ర అధ్యయనం తర్వాత దీన్ని రూపొందించారు. దీని రూపకల్పన కూడా సులభమే. తక్కువ ఖర్చుతో పాటు సులభంగా ధరించవచ్చు. మంచి రసాయన స్థిరత్వంతో పాటు గట్టిగా ఉంటుంది. శుభ్రం చేయడం కూడా చాలా సులభం.
జాతీయ ప్రాముఖ్యత కలిగిన ఓ ప్రధాన సంస్థగా కరోనా పై పోరు సాగించేదుకు ఇలాంటి మరిన్ని వస్తువులు తయారు చేయనున్నట్లు శ్రీ మూర్తి తెలిపారు.
ఆయుష్
స్వచ్ఛతా హీ సేవా ప్రచారంలో భాగంగా అక్టోబర్ 1న ఏక్ తారీఖ్ ఏక్ ఘంటా ఏక్ సాథ్ను ఆయుష్ మంత్రిత్వ శాఖ నిర్వహించనుంది.
“ఏక్ తారీఖ్, ఏక్ ఘంటా, ఏక్ సాథ్” కార్యాచరణ కోసం 220 కంటే ఎక్కువ ఈవెంట్లు ప్లాన్ చేయబడ్డాయి
ఆయుష్ మంత్రిత్వ శాఖ 1 అక్టోబర్ 2023న స్వచ్ఛతా హీ సేవా ప్రచారంలో భాగంగా “ఏక్ తారీఖ్ ఏక్ ఘంటా ఏక్ సాథ్”లో చురుకుగా పాల్గొంటుంది.
"ఏక్ తారీఖ్, ఏక్ ఘంటా, ఏక్ సాథ్" కార్యకలాపాల కోసం ఆయుష్ మంత్రిత్వ శాఖ తన జాతీయ సంస్థలు, రీసెర్చ్ కౌన్సిల్లు సబార్డినేట్ సంస్థల ద్వారా 220 కంటే ఎక్కువ ఈవెంట్లను గమనించవలసి ఉంది. నేషనల్ కమీషన్ ఆఫ్ ఇండియన్ సిస్టమ్ ఆఫ్ మెడిసిన్ నేషనల్ కమిషన్ ఫర్ హోమియోపతి వారి 750 కంటే ఎక్కువ కళాశాలల నెట్వర్క్ ద్వారా కూడా ఈ ప్రచారంలో పాల్గొంటాయి. జాతీయ ఆయుష్ మిషన్  ద్వారా పనిచేస్తున్న అన్ని ఆయుష్ హెల్త్ అండ్ వెల్నెస్ సెంటర్లలో శ్రమదాన్ కార్యకలాపాలను గమనించాలని మంత్రిత్వ శాఖ వివిధ రాష్ట్రాలు/యుటిలను అభ్యర్థించింది. మరోవైపు, భారతదేశం అంతటా ఆయుష్ మంత్రిత్వ శాఖ ఆధ్వర్యంలోని 100 కంటే ఎక్కువ సంస్థలు సంస్థలు కూడా ఈ కార్యక్రమంలో పాల్గొంటాయి. మంత్రిత్వ శాఖ ఈ ప్రయత్నాన్ని చాలా సీరియస్గా తీసుకుంది సెక్రటరీ, ఆయుష్ వైద్య రాజేష్ కోటేచా, 25 సెప్టెంబర్ 2023న ఆయుష్ భవన్లో జరిగిన సమావేశంలో ఇప్పటివరకు సాధించిన పురోగతిని సమీక్షించారు. అధికారులు సంస్థల అధిపతులను ఉద్దేశించి చేసిన ప్రసంగంలో, “ భాగస్వామ్య పద్ధతిలో గ్రౌండ్ యాక్టివిటీస్ ఆధారిత ప్రచారం ఉండేలా చూడాలి.” అని అన్నారు. భారతదేశం అంతటా 1 అక్టోబర్ 2023న జరగనున్న మొత్తం ప్రచారం కార్యకలాపాల తయారీని పర్యవేక్షించేందుకు మంత్రిత్వ శాఖ సంయుక్త కార్యదర్శి స్థాయి నోడల్ అధికారిని నియమించింది. ఎస్హెచ్ఎస్ 2023 థీమ్ “చెత్త రహిత భారతదేశం”. ఆయుష్ మంత్రిత్వ శాఖ 15 సెప్టెంబర్ నుండి 2 అక్టోబర్ 23 వరకు పెండింగ్లో ఉన్న విషయాల 3.0 స్వచ్ఛతా హి సేవా ప్రచారం కోసం ప్రత్యేక ప్రచారాన్ని చురుకుగా పరిశీలిస్తోంది. ఈ ఈవెంట్ను ప్లాన్ చేయడమే కాకుండా, ఆయుష్ మంత్రిత్వ శాఖ జాతీయ ఆయుష్ మిషన్ కింద ఆయుష్ హెల్త్ అండ్ వెల్నెస్ సెంటర్ల ద్వారా భారతదేశం అంతటా వారానికోసారి ఆయుష్ హెల్త్ మేళాను నిర్వహించడం ద్వారా ఆయుష్మాన్ భవ ప్రచారంలో చురుకుగా పాల్గొంటోంది. ఈ ప్రచారం కింద ఇప్పటి వరకు 580 కంటే ఎక్కువ ఆరోగ్య మేళాలు నిర్వహించబడ్డాయి, దీని ద్వారా 28,000 మందికి పైగా ప్రయోజనం పొందారు. ఈ ప్రచారం ఇప్పటికీ కొనసాగుతోంది దాదాపు 8000 ఫంక్షనల్ ఆయుష్ హెల్త్ అండ్ వెల్నెస్ సెంటర్లలో ఇటువంటి ఆరోగ్య మేళాలు ఏర్పాటు చేయబడ్డాయి.
PIB Headquarters
2018 జనవరి 23న తిరుమలగిరి ఫుట్ బాల్ ప్లే గ్రౌండ్ లో న్యాయ సేవల శిబిరం
హైదరాబాద్ లో ఈ నెల 23వ తేదీన తిరుమలగిరి ఫుట్ బాల్ ప్లే గ్రౌండ్ లో ఉదయం 10 గంటల నుండి మధ్యాహ్నం 3 గంటల వరకు న్యాయ సేవల శిబిరాన్ని నిర్వహించనున్నట్లు హైదరాబాద్ జిల్లా న్యాయ సేవాధికార సంస్థ తెలిపింది. ఈ కార్యక్రమానికి సీనియర్ సివిల్ జడ్జి కమ్ సెక్రటరీ శ్రీ జి. సుదర్శన్ అధ్యక్షత వహిస్తారు. ఈ శిబిరంలో ఉచిత న్యాయ సహాయం, న్యాయ సలహాలు అందించనున్నారు. ప్రభుత్వ శాఖల అధికారులు వివిధ సంక్షేమ పథకాలను గురించి ఈ శిబిరంలో వివరించడంతో పాటు ఆయా పథకాలకు అర్హులైన లబ్ధిదారుల నుండి దరఖాస్తులను స్వీకరించి తగిన సూచనలు, సహాయం అందిస్తారు. జాతీయ న్యాయ సేవల అధికార సంస్థ  న్యూ ఢిల్లీ వారి ఆదేశానుసారం నిర్వహించనున్న ఈ శిబిరంలో కార్మిక శాఖ, స్త్రీ శిశు సంక్షేమ శాఖ, ఎస్.సి. & ఎస్. టి. అభివృద్ధి శాఖ, బి.సి. అభివృద్ధి శాఖ మరియు మైనారిటీల సంక్షేమ శాఖ లతో పాటు వృత్తి నైపుణ్యానికి దోహదపడే గుర్తింపు పొందిన ప్రభుత్వేతర సంస్థలు పాల్గొంటాయి. అర్హులైన లబ్ధిదారులు నిర్ణీత ఫారంలో దరఖాస్తు చేసుకోవడానికి పాస్ పోర్ట్ సైజ్ ఫోటోలు, ఆధార్ కార్డు, ఓటర్ ఐడి కార్డు, రేషన్ కార్డు, బ్యాంక్ పాస్ బుక్ జిరాక్స్ కాపీలు తమతో పాటు తెచ్చుకొని, దరఖాస్తు ఫారంతో జత చేయాలి.
ప్రధాన మంత్రి కార్యాలయం
క్రిస్ మస్ నాడు దేశ ప్రజలకు శుభాకాంక్షలు తెలిపిన ప్రధాన మంత్రి
క్రిస్ మస్ సందర్భం లో దేశ ప్రజలకు ప్రధాన మంత్రి శ్రీ నరేంద్ర మోదీ తన శుభాకాంక్షలను వ్యక్తం చేశారు.
‘‘సంతోషదాయకమైన క్రిస్ మస్.
ప్రభు క్రీస్తు జీవనం, ఆయన సిద్ధాంతాలు ప్రపంచం అంతటా ఎందరికో శక్తి ని ప్రసాదిస్తున్నాయి.
ఒక సమ సమాజాన్ని, అన్ని వర్గాలను అక్కున చేర్చుకొనే సమాజాన్ని నిర్మించడానికి ముందడుగు వేయడం లో ఆయన చూపిన మార్గం మనకు తోడ్పడుగాక.
ప్రతి ఒక్కరు సంతోషం తో, స్వస్థత తో ఉందురుగాక’’ అని ప్రధాన మంత్రి ఆకాంక్షించారు.
ప్రధాన మంత్రి కార్యాలయం
లోక్ సభ స్పీకర్ శ్రీ ఓమ్ బిర్ లా కు ఆయన పుట్టిన రోజు నాడు శుభాకాంక్షలుతెలిపిన ప్రధాన మంత్రి
లోక్ సభ స్పీకర్ శ్రీ ఓమ్ బిర్లా కు ఆయన పుట్టిన రోజుసందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు.
(ప్రధానమంత్రి ఒక ట్వీట్ లో -‘‘లోక్ సభ స్పీకర్ శ్రీ ఓమ్ బిర్లా గారి కి పుట్టిన రోజుశుభాకాంక్షలు. పార్లమెంటరీ పద్ధతుల పట్ల ఆయన కు గల దోషరహితమైనటువంటిజ్ఞానం, సభా కార్యకలాపాల ను ఆయన నిర్వహించే తీరు ఎంతగానో ఆదరణను చూరగొంటున్నాయి. ఆయన పార్లమెంటు కార్యకలాపాల స్థాయిని పెంచడం కోసం గుర్తుంచుకోదగ్గ ప్రయాసల కు పూనుకొంటూ ఉన్నారు. ఆయన కు దీర్ఘాయుష్షు కలగాలి అని ప్రార్థిస్తున్నాను.’’ అని పేర్కొన్నారు.
ప్రధాన మంత్రి కార్యాలయం
సార్క్ సభ్యత్వ దేశాల నేతల తో రేపటి రోజు న సంభాషించనున్న ప్రధాన మంత్రి
సిఒవిఐడి-19 పై చేపట్టవలసిన చర్యల పై ప్రధాన మంత్రి శ్రీ నరేంద్ర మోదీ ఎస్ఎఎఆర్ సి  సభ్యత్వ దేశాల నేతల తో వీడియో కాన్ఫరెన్స్ మాధ్యమం ద్వారా రేపటి రోజు న అంటే 2020వ సంవత్సరం 15వ తేదీ నాడు సంభాషించనున్నారు. కోవిడ్-19 పై ఈ ప్రాంతం లో పోరాటాన్ని సలిపేందుకు ఒక బలవత్తరమైన ఉమ్మడి వ్యూహాన్ని రూపొందించడం కోసం ‘సార్క్’ సభ్యత్వ దేశాలన్నీ పాలు పంచుకొనేటటువంటి ఈ వీడియో కాన్ఫరెన్స్ లో ప్రధాన మంత్రి భారతదేశాని కి నాయకత్వం వహించనున్నారు.
(
రైల్వే మంత్రిత్వ శాఖ
2023 జనవరిలో నెల రోజులపాటు మాదక ద్రవ్యాలకు వ్యతిరేకంగా ఆపరేషన్ నార్కోస్, ఆపరేషన్ ఆహత్ నిర్వహించిన రైల్వే ప్రొటెక్షన్ ఫోర్స్
88 కేసుల గుర్తింపు, 4.7 కోట్ల విలువకేసే మాదకద్రవ్యాల స్వాధీనం, 83 మంది అరెస్ట్
మానవ అక్రమ రవాణాదారుల నుంచి 35 మంది బాలురు, 27 మంది బాలికలను కాపాడిన ఆర్పీఎఫ్
రైల్వే ఆస్తులు, ప్రయాణీకులు, వారుండే ప్రదేశం సంబంధిత అంశాల బాధ్యత రైల్వే ప్రొటెక్షన్ ఫోర్స్ కు అప్పగించారు. ఇవే కాకుండా జాతీయ భద్రతను దృష్టిలో ఉంచుకొని ఇతర బాధ్యతలను కూడా ఆర్పీఎఫ్ కు ఇచ్చారు. దూరప్రాంతాల నుంచి మాదక ద్రవ్యాల రవాణాకు రైలు మార్గం ఎంచుకోవటానికే ప్రాధాన్యం ఇస్తారు. అందుకే భారత ప్రభుత్వం అసిస్టెంట్ సబ్ ఇన్స్ పెక్టర్, అంతకంటే ఎక్కువ హోదా ఉన్న అధికారులు తమ అధికారాలు ఉపయోగించి సోదాలు జరపటం ద్వారా మాదక ద్రవ్యాలు స్వాధీనం చేసుకొని వాటిని రవాణా చేసేవారిని అరెస్ట్ చేయాలని ఆదేశించింది. 1984 నార్కోటి డ్రగ్స్ అండ్ సైకోట్రాపిక్ సబ్ స్టాన్సెస్ యాక్ట్ కింద అరెస్ట్ చేసిన వారిని సంబంధిత అధికారులకు అప్పగించాలని కోరింది.
మానవ అక్రమ రవాణా .. ముఖ్యంగా మహిళలు, పిల్లలను లైంగిక కార్యకలాపాల కోసం, ఇళ్ళలో పణులకోశం, యాచక వృత్తికి, అవయవాల అమ్మకానికి, మాదక ద్రవ్యాల రవాణాకు, బలవంతపు శ్రమ దోపిడీకి వాడుకోవటం లాంటి నేరాలను అత్యంత హఱియమైన మానవ హక్కుల ఉల్లంఘనగా పరిగణిస్తున్నారు. మనుషుల పేదరికాన్ని ఆసరాగా చేసికొని ఇలాంటి దారుణాలకు ఒడిగడుతున్నారని గుర్తించారు. 2011 మే నెలలో భారత ప్రభుత్వం అంతర్జాతీయ వ్యవస్థీకృత నేరాల మీద ఐక్యరాజ్య సమితి ఒప్పందాన్ని ఆమోదించింది. అందులో మూడు అంశాలలో ఒకటి - మానవ అక్రమ రవాణాను నిరోధించటం.. ముఖ్యంగా మహిళలను, పిల్లలను రవాణా చేయటాన్ని అడ్డుకోవటం. ఆపరేషన్ ఆహత్ కింద బాధితులను గుర్తించి కాపాడటానికి ఆర్పీఎఫ్ కృషి చేస్తోంది.
దీనిమీద దృష్టి సారించే లక్ష్యంతో ఆర్పీఎఫ్ నెలరోజులపాటు ప్రత్యేకంగా దేశవ్యాప్తంగా డ్రైవ్ చేపట్టింది. రాఈళ్ల ద్వారా మాదకద్రవ్యాల స్మగ్లింగ్ లో నిమగ్నమైన ముఠాలమీద దృష్టి పెట్టిమది. ఇందులో భాగంగా 88 కేసులను ఆర్పీ ఎఫ్ గుర్తించింది. 4.7 కోట్ల రూపాయల విలువ చేసే మాదకద్రవ్యాలను స్వాధీనం చేసుకుంది. మాదక ద్రవ్యాలను అమ్మే 83 మందిని అరెస్ట్ చేశారు. అదే సమయంలో అక్రమ రవాణాకు పాల్పడుతున్న 35 మంది బాలురు, 27 మంది బాలికలను కాపాడారు. వాళ్ళను రవాణా చేస్తున్న 19 మందిని కూడా అదుపులోకి తీసుకుని సంబంధిత అధికారులకు అప్పగించారు.
రైల్వేలు అనేక పనులను వెలుపలి ప్రైవేట్ సంస్థలకు, కాంట్రాక్టర్లకు అప్పగించారు. ఈ కారణంగా చాలామంది వెలుపలి వారు రైల్వేతో కలిసి పని చేస్తున్నారు. అందువలన ఎప్పుడైనా ఇలాంటి వెలుపలి వారు అక్రమాలకు, నేరపూరిత కార్యకలాపాలకు పాల్పడినట్టు తేలితే వాళ్ళమీద కూడా కేసులు నమోదు చేస్తున్నారు.
ఆర్పీఎఫ్ లక్ష్య సాధన కోసం తీవ్రంగా కృషి చేస్తోంది. అదే సమయంలో రైల్వేలో కాంట్రాక్టు పనులు చేపట్టే వారి గత చరిత్రని కూలంకషంగా పరిశీలించే బాధ్యత కూడా సంబంధిత ప్రాంతాల పోలీసుల సాయంతో ఆర్పీఎఫ్ నెరపుతోంది. కాంట్రాక్టర్లు కూడా తప్పనిసరిగా పోలీస్ తనిఖీ పూర్తి చేసుకునేలా నిబంధనలు రూపొందించారు.
పౌర విమానయాన మంత్రిత్వ శాఖ
కొల్హాపూర్-ముంబై మధ్య ప్రత్యక్ష విమాన సర్వీసులను ప్రారంభించిన పౌర విమానయాన శాఖ మంత్రి శ్రీ జ్యోతిరాదిత్య సింధియా
కొల్హాపూర్ విమానాశ్రయం ఆప్రాన్ విస్తరణ వచ్చే నెలలో ప్రారంభం, దేశీయ టెర్మినల్ భవనం మార్చి 2023లో అందుబాటులోకి: శ్రీ సింధియా
433 కొత్త రూట్లు ప్రారంభం, ఇప్పటి వరకు ఉడాన్ కింద కోటి మందికి పైగా ప్రయాణీకులు ప్రయాణం
కొల్హాపూర్ నుండి ముంబైకి నేరుగా ప్రయాణం చేసే విమానాన్ని పౌర విమానయాన శాఖ మంత్రి శ్రీ జ్యోతిరాదిత్య సింధియా, సహాయ మంత్రి జనరల్  విజయ్ కుమార్ సింగ్ తో కలిసి ఈరోజు ప్రారంభించారు.
పౌర విమానయాన మంత్రిత్వ శాఖ ప్రతిష్టాత్మక ఆర్సిఎస్ ఉడాన్ పథకం కింద ఈ విమానాన్ని టైర్-2, టైర్ -3 నగరాలకు విమాన కనెక్టివిటీని అందించడానికి, అందరికీ సరసమైన విమాన ప్రయాణాన్ని అందించడానికి ప్రారంభమైంది. .
కొల్హాపూర్-ముంబై మధ్య వారానికి మూడు సార్లు మంగళవారం, గురువారం, శనివారంలో ఈ విమానం నడుస్తుంది-
|
|
Flt No.
|
|
From
|
|
To
|
|
Freq
|
|
Dep. Time
|
|
|
|
Arr. Time
|
|
Eff. from
|
|
S5 161
|
|
BOM
|
|
KLH
|
|
2,4,6
|
|
1030 hrs
|
|
|
|
1125hrs
|
|
4th October 2022
|
|
S5 162
|
|
KLH
|
|
BOM
|
|
2,4,6
|
|
1150 hrs
|
|
|
|
1245hrs
|
|
4th October 2022
ఉడాన్ పథకం దేశంలోని సామాన్య పౌరులకు విమాన ప్రయాణాన్ని సరసమైనదిగా చేయాలనే ప్రధానమంత్రి దార్శనికతను సాకారం చేస్తోందని శ్రీ జ్యోతిరాదిత్య సింధియా తన ప్రారంభోపన్యాసంలో అన్నారు. ఇప్పటివరకు 433 కొత్త రూట్లు ప్రారంభం అయ్యాయని, ఈ పథకం కింద కోటి మందికి పైగా ప్రయాణికులు ప్రయోజనం పొందారని తెలిపారు. కొల్హాపూర్ విమానాశ్రయం ఆప్రాన్ విస్తరణ నవంబర్లో ప్రారంభం అవుతుందని, దేశీయ టెర్మినల్ భవనాన్ని 2023 మార్చిలో ప్రారంభిస్తామని మంత్రి హామీ ఇచ్చారు.
కేంద్ర సహాయ మంత్రి జనరల్ విజయ్ కుమార్ సింగ్ కొల్హాపూర్, ముంబై ప్రజలను అభినందించారు. ఈ విమానం ప్రయాణ సౌలభ్యాన్ని సృష్టించడమే కాకుండా ప్రాంతాలలో వాణిజ్య కార్యకలాపాలను గణనీయంగా పెంచుతుందని ఆశాభావం వ్యక్తం చేశారు.
ప్రారంభోత్సవంలో పార్లమెంట్ సభ్యులు శ్రీ సంజయ్ మాండ్లిక్, శ్రీ ధైర్యషీల్ మానే, శ్రీ ధనంజయ్ మహాదిక్,
మహారాష్ట్ర మంత్రి శ్రీ చంద్రకాంత్ పాటిల్ పౌర విమానయాన శాఖ అదనపు కార్యదర్శి శ్రీమతి ఉషాపాధీ ఈ కార్యక్రమంలో పాల్గొన్నారు
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఉత్తర భారతదేశంలో మొదటి నది పునరుజ్జీవన ప్రాజెక్టు దేవిక పూర్తి కావస్తోంది, ప్రధాని మోదీ స్వయంగా ఆ ప్రాజెక్టును ప్రారంభించారు: డా.జితేంద్ర సింగ్
దేవిక నది పవిత్రతను కాపాడేందుకు చేపట్టిన ద్రవ వ్యర్థాల నిర్వహణ ప్రాజెక్టు అమలు తీరును సమీక్షించిన డా.జితేంద్ర సింగ్
ఉత్తర భారతదేశంలో మొదటి నది పునరుజ్జీవన ప్రాజెక్టు దేవిక పూర్తి కావస్తోందని కేంద్ర శాస్త్ర & సాంకేతికత, పీఎంవో సహాయ మంత్రి  డా.జితేంద్ర సింగ్ చెప్పారు. ‘నమామి గంగ’ తరహాలో రూ.190 కోట్ల వ్యయంతో రూపొందించిన ఆ ప్రాజెక్టును ప్రధాన మంత్రి శ్రీ నరేంద్ర మోదీ ప్రారంభించారన్నారు. దేవిక నది పవిత్రతను కాపాడేందుకు జమ్ము&కశ్మీర్లోని ఉధంపూర్లో విడిగా చేపట్టిన ద్రవ వ్యర్థాల నిర్వహణ ప్రాజెక్టు అమలు తీరును డా.జితేంద్ర సింగ్ సమీక్షించారు.
పవిత్ర గంగానదికి సోదరిగా భావించే దేవిక నదికి మతపరంగా చాలా ప్రాముఖ్యత ఉందని సమీక్ష సమావేశంలో డా.జితేంద్ర సింగ్ వెల్లడించారు. అందుకే దేవిక పునరుజ్జీవనం కింద అన్ని ఇళ్లను కలుపుతూ పైపులు, మ్యాన్హోల్స్తో ద్రవ వ్యర్థాల నిర్వహణ ప్రాజెక్టును యూఈఈడీ ద్వారా చేపట్టామన్నారు. ఈ ప్రాజెక్టు కోసం కేటాయించిన రూ.190 కోట్ల నిధుల్లో, కేంద్రం & యూటీ 90:10 నిష్పత్తిలో కేటాయిస్తాయని చెప్పారు.
దేవిక నది పవిత్రతను కాపాడేందుకు ద్రవ వ్యర్థాల నిర్వహణ ప్రాజెక్టుతో పాటు, కీలకమైన ఘన వ్యర్థాల నిర్వహణ ప్రాజెక్టును కూడా ఏర్పాటు చేస్తున్నామని డా.జితేంద్ర సింగ్ వివరించారు.
ప్రధాన అభివృద్ధి ప్రాజెక్టుల విజయవంతం కావడానికి, సమాజంలోని క్షేత్ర స్థాయి ప్రతినిధులుగా భావించే పీఆర్ఐల పాత్ర చాలా కీలకమని డా.జితేంద్ర సింగ్ స్పష్టం చేశారు. సమావేశానికి హాజరైన పీఆర్ఐలు మంత్రి వద్ద వివిధ సమస్యలను ప్రస్తావించారు. వీలైనంత త్వరగా ఆ సమస్యలు పరిష్కరించాలని విభాగాలను మంత్రి ఆదేశించారు.
ఉధంపూర్ డీసీ శ్రీ సచిన్ కుమార్ వైశ్య, ఉత్తర రైల్వే అదనపు డీఆర్ఎం శ్రీ బల్దేవ్ రాజ్, ఉధంపూర్ ఎస్ఎస్పీ డా.వినోద్ కుమార్, డీడీసీ, బీడీసీ సభ్యులు, సర్పంచులు ఈ సమావేశంలో పాల్గొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పట్టణ ప్రణాళికపై 2 రోజుల జాతీయ సమావేశం సందర్భంగా టీఓడీ, స్థానిక ప్రాంత ప్రణాళికలు & ఢిల్లీ 2041 మాస్టర్ ప్లాన్పై సాంకేతిక సెషన్ల నిర్వహణ
రాష్ట్ర పట్టణాభివృద్ధి శాఖల ప్రిన్సిపల్ సెక్రటరీలు, చీఫ్ టౌన్ ప్లానర్లు, రాష్ట్ర టీసీపీ విభాగాలు, అర్బన్ డెవలప్మెంట్ అథారిటీలు పట్టణ స్థానిక సంస్థలు ప్రముఖ విద్యాసంస్థల అధిపతులతో కూడిన 2 రోజుల అర్బన్ ప్లానింగ్ నేషనల్ కాన్క్లేవ్లో 700 మందికి పైగా పాల్గొన్నారు. 2023 జూలై 13, 14 తేదీల్లో న్యూ ఢిల్లీలోని విజ్ఞాన్ భవన్లో గృహనిర్మాణ పట్టణ వ్యవహారాల మంత్రిత్వ శాఖ ద్వారా పట్టణ ప్రణాళికపై నేషనల్ సమావేశం నిర్వహించబడుతోంది. వినూత్న పట్టణ ప్రణాళికా పద్ధతుల్లో వివిధ మంచి ప్రయత్నాలు చొరవలు దేశవ్యాప్తంగా కనిపిస్తున్నందున, పట్టణ ప్రణాళికలో మంచి పద్ధతులను ప్రదర్శించడంలో రాష్ట్రాలు, కేంద్రపాలిత ప్రాంతాలు తమ అనుభవాలను పంచుకోవడానికి సమావేశం అవకాశాన్ని అందిస్తుంది. హౌసింగ్ అర్బన్ అఫైర్స్ పెట్రోలియం & నేచురల్ గ్యాస్ మంత్రి హర్దీప్ సింగ్ పూరి ఈ కాన్క్లేవ్ను ప్రారంభిస్తారు. జీఐజెడ్, జికా వంటి అర్బన్ ప్లానింగ్లో పనిచేస్తున్న ఇతర వాటాదారులు కూడా పాల్గొంటున్నారు. రాష్ట్ర టీసీపీ డిపార్ట్మెంట్లు అర్బన్ డెవలప్మెంట్ అథారిటీల నుండి చీఫ్ టౌన్ ప్లానర్లచే 24 ప్రదర్శనలు ఉంటాయి. ట్రాన్సిట్ ఓరియెంటెడ్ డెవలప్మెంట్, ట్రాన్స్ఫరబుల్ డెవలప్మెంట్ రైట్స్, లోకల్ ఏరియా ప్లాన్స్ అండ్ టౌన్ ప్లానింగ్ స్కీమ్, సరసమైన హౌసింగ్, ఎన్విరాన్మెంటల్ సస్టైనబుల్ డెవలప్మెంట్ వంటి విస్తృత శ్రేణి థీమ్లపై మాట్లాడే ముఖ్య వక్తలతో కూడిన 4 టెక్నికల్ సెషన్లను అర్బన్ ప్లానింగ్ రంగంలోని ప్రముఖ విద్యావేత్తలు నిర్వహిస్తారు. ఢిల్లీ ఎన్సీఆర్ ప్లాన్, 2041 ఢిల్లీ మాస్టర్ ప్లాన్-2041పైన కూడా చర్చలు ఉంటాయి. ఆర్థిక కార్యకలాపాలను రూపొందించడం ద్వారా పట్టణ ఆర్థిక వ్యవస్థను బలోపేతం చేసే స్థిరమైన ప్రణాళికాబద్ధమైన అభివృద్ధిని సాధించడానికి పట్టణ ప్రణాళికా సాధనాలను ఉపయోగించుకోవడంపై సమావేశం ఉద్దేశపూర్వకంగా ఉంటుంది. సమావేశం సందర్భంగా రాష్ట్రాలు, కేంద్ర పాలిత ప్రాంతాలు పట్టణ ప్రణాళికా విద్యాసంస్థలు వివిధ నగరాల్లో తాము చేపట్టిన ప్రాజెక్టులను ప్రదర్శించే ఒక ఎగ్జిబిషన్ కూడా నిర్వహించబడుతుంది. చెన్నైలో ట్రాన్సిట్ ఓరియెంటెడ్ డెవలప్మెంట్ను అమలు చేయడం, ఇండోర్ చెన్నైలలో లోకల్ ఏరియా ప్లాన్ అమలు, సూరత్ పూణేలలో టౌన్ ప్లానింగ్ స్కీమ్ అమలు, జీరో వ్యాలీలో పర్యావరణపరంగా స్థిరమైన మాస్టర్ ప్లాన్ అప్రోచ్ వంటి కొన్ని మంచి పద్ధతులు ప్రదర్శించబడతాయి. రాష్ట్రాలతో పాటు, పట్టణ ప్రణాళికా విద్యాసంస్థలు కూడా సీఈపీటీ విశ్వవిద్యాలయంచే జైపూర్ గౌహతి కోసం స్థానిక ప్రాంత ప్రణాళిక టౌన్ ప్లానింగ్ స్కీమ్ను రూపొందించడం, ఎకో సెన్సిటివ్ జోన్ కోసం ప్రణాళిక, మహాబలేశ్వర్ కాలేజ్ ఆఫ్ ఇంజినీరింగ్ పూణే, అర్బన్ రీడెవలప్మెంట్ హెరిటేజ్ ద్వారా కొన్ని ప్రాజెక్టులను కూడా ప్రదర్శిస్తాయి. ఐఐటీ ఖరగ్పూర్ ద్వారా పరిరక్షణ స్కూల్ ఆఫ్ ప్లానింగ్ అండ్ ఆర్కిటెక్చర్, విజయవాడ ద్వారా రెసిలెంట్ ఇన్క్లూజివ్ కమ్యూనిటీలను నిర్మించడం వంటి కార్యక్రమాలూ ఉంటాయి. రెండు రోజుల వర్క్షాప్ చర్చలు రాష్ట్ర ప్రభుత్వాలు, కేంద్రపాలిత ప్రాంతాల పట్టణ ప్రణాళికలో అనుభవాలను పంచుకోవడానికి మార్పిడి చేసుకోవడానికి వీలు కల్పిస్తాయి ఫలితంగా పట్టణ వాసుల అభివృద్ధి కోసం పట్టణ ప్రణాళిక సంస్కరణలను అమలు చేయడానికి రోడ్ మ్యాప్ను రూపొందించడానికి వీలవుతుంది.